На основу тачке 7. пододељак „Јединице локалне самоуправе до 50.000 становника“, под редним бројем 11. Одлуке Владе Републике Србије о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину („Сл. гласник РС“ бр. 61/17, 82/17, 92/17, 11/17, 14/18, 45/18,78/18, 89/18, 102/18, 30/19, 42/19, 59/19, 79/19, 84/19 и 88/19), члана 86. Закона о локалној самоуправи („Сл. гласник РС“, бр. 129/07, 83/14 - др. закон, 101/16 – др. закон, 47/18 и 111/21 – др. закон), Одлуке о распуштању Скупштине општине Димитровград и образовању Привременог органа општине Димитровград („Службени гласник РС“, број 94/23), Решења о именовању председника и чланова Привременог органа општине Димитровград („Службени Гласник РС“, број 94/23), члана 3, 8. и 36. ст.1 Пословника привременог органа Општине Димитровград („Сл. лист општине Димитровград“, бр. 32/23), Привремени орган општине Димитровград на седници одржаној дана 13.12.2023. године, донео је

 **О Д Л У К У**

**o изменама Одлуке о максималном броју запослених на неодређено време**

**у организационим облицима система локалне самоуправе – Општине Димитровград**

**Члан 1.**

У Одлуци о максималном броју запослених на неодређено време у организационим облицима система локалне самоуправе - oпштине Димитровград („Службени лист града Ниша бр. 91/17 и 125/17 и „Сл.лист општине Димитровград“, бр.10/21, 68/21 и 33/22), члан 2. мења се и гласи:

**Члан 2.**

У складу са Одлуком Владе Републике Србије о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину (Сл. гл. Р. Србије бр. 61/17, 82/17, 92/17, 11/17, 14/18, 45/18,78/18, 89/18, 102/18, 30/19, 42/19, 59/19, 79/19, 84/19 и 88/19) утврђује се максимални број запослених на неодређено време у организационим облицима Општине Димитровград, који чине систем локалне самоуправе и то :

* у Општинској управи општине Димитровград - 44 запослених на неодређено време,
* у ЈП „Комуналац“ Димитровград – 142 запослених на неодређено време,
* у Предшколској установи „8. Септембар“- Димитровград 34 запослених на неодређено време,
* у Центру за културу Димитровград - Димитровград – 10 запослених на неодређено време,
* у Народној библиотеци „Детко Петров“ - 7 запослених на неодређено време,
* у Туристичкој организацији „Цариброд“ - Димитровград - 9 запослених на неодређено време,
* Центар за социјални рад за општину Димитровград- 4 запослена на неодређено време.

**Члан 3.**

 У свему осталом Одлука о максималном броју запослених на неодређено време у организационим облицима система локалне самоуправе - oпштине Димитровград („Службени лист града Ниша бр. 91/17 и 125/17 и „Сл.лист општине Димитровград“, бр.10/21, 68/21 и 33/22), остаје на снази.

**Члан 4.**

Ова Одлука ступа на снагу наредног дана од дана објављивања у “Службеном листу општине Димитровград“.

*О б р а з л о ж е њ е*

Правни основ за доношење ове Одлуке постоји у тачки 7. пододељак „Јединице локалне самоуправе до 50.000 становника“, под редним бројем 11. Одлуке Владе Републике Србије о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину („Сл. Гласник РС“, бр. 61/17, 82/17 , 92/17, 11/17, 14/18, 45/18,78/18, 89/18, 102/18, 30/19, 42/19, 59/19, 79/19, 84/19 и 88/19), утврђен је максималан број од 250 запослених на неодређено време за у организационим облицима система локалне самоуправе – Општине Димитровград.

Чланом 86. став 4. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) прописано је да до конституисања скупштине и избора извршних органа јединице локалне самоуправе, текуће и неодложне послове из надлежности скупштине и извршних органа јединице локалне самоуправе, обавља привремени орган јединице локалне самоуправе који чине председник и четири члана.

Одлуком о распуштању Скупштине Општине Димитровград и образовању Привременог органа Општине Димитровград („Сл. гласник РС“ бр. 94/23), коју је донела Влада Републике Србије, распуштена је Скупштина Општине Димитровград и образован Привремени орган. Ова Одлука ступила је на снагу 30.10.2023.године. Такође, Решење о именовању председника и чланова Привременог органа општине Димитровград ступило је на снагу даном ступања наведене Одлуке.

Чланом 3. Пословника Привременог органа општине Димитровград („Службени лист општине Димитровград“, бр.32/23), прописано је да Привремени орган општине Димитровград између осталог, обавља и послове из надлежности Скупштине општине Димитровград, који су утврђени законом, Статутом општине Димитровград и другим позитивним прописима до конституисања Скупштине општине.

Чланом 8. Пословника Привременог органа општине Димитровград („Службени лист општине Димитровград“, бр.32/23), прописано је да Председник Привременог органа представља и организује рад Привременог органа, председава његовим седницама и потписује акта која доноси Привремени орган.

У члану 36. ст.1. Пословника Привременог органа Општине Димитровград („Сл. лист општине Димитровград“, бр. 32/23), прописано је да Привремени орган из надлежности Скупштине општине и извршних органа општине доноси Пословник Привременог органа, одлуке, програме, решења, закључке, препоруке, мишљења и друга акта и даје аутентична тумачења аката које доноси.

 Основни разлог за доношење ове одлуке je ефикасније организовање послова у организационим облицима које оснива Скупштина општине Димитровград.

 На основу свега напред наведеног донета је одлука као у диспозитиву ове Одлуке.

Број: 06-344/2023-17/8-4

У Димитровграду,

Дана 13.12.2023. године

 ПРИВРЕМЕНИ ОРГАН ОПШТИНЕ ДИМИТРОВГРАД

 ПРЕДСЕДНИК ПРИВРЕМЕНОГ ОРГАНА

Владица Димитров